Selvom forbuddet trådte i kraft for to uger siden, så er det først nu, at alle mink i landet er aflivet.

Der er nu ikke længere flere levende mink tilbage på de danske minkfarme. Det fortæller Flemming Kure Marker, som er veterinærchef i Fødevarestyrelsen. De sidste mink blev aflivet torsdag, og i dag var Fødevarestyrelsen til afslutningssyn for at tjekke, at der ikke var flere dyr tilbage. -	Det er gået efter planen og i god dialog med avlerne, siger Flemming Kure Marker. Det er to uger siden, at forbuddet trådte i kraft. Alligevel havde to nordjyske avlere stadig mink tilbage på deres farme. Det er de to farme, som fødevarestyrelsen nu har været ude på. En stor indsats er nu slut Det var i november 2020, at regeringen besluttede at alle mink i Danmark skulle aflives på grund af frygten for en muteret corona-virus, der kunne stå i vejen for effekten af en vaccine. Det var fødevarestyrelsen, der fik til opgave at aflive de mere end 15 millioner mink - i samarbejde med avlerne. En opgave, som har været længe undervejs. -	Det er lidt af en milepæl for, hvad det her angår. Det er en stor indsats, som er slut nu, kan man sige, lyder det fra Flemming Kure Marker.